09/11/2018 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Aprobacion definitiva do acordo de imposicion e ordenación de contribucíóns especiais para a ampliación do servizo de extinción de incendios do Concello da Coruña

ANUNCIO Por acordo do Pleno deste Concello de data 10 de setembro de 2018 acordouse aprobar, provisionalmente, a imposición e ordenación de contribucións especiais para a ampliación do servizo de extinción de incendios do Concello da Coruña. En cumprimento do establecido nos artigos 17.1 e 17.2 do RDL 2/2004, do 5 de marzo, polo que se aproba o texto refundido da lei reguladora das facendas locais, en diante TRLRFL, o acordo provisional estivo exposto ao público durante trinta días hábiles no taboleiro de edictos do Concello, foi publicado no B. O. P. nº 177 do 17 de setembro de 2018 e en tres diarios de maior difusión da provincia. Durante o citado período de exposición pública non se presentaron reclamacións, polo que, en aplicación do establecido no artigo 17.3 do TRLRFL, elévase a definitivo o acordo de aprobación provisional, sen necesidade de novo acordo plenario. En consecuencia, e en virtude do establecido no artigo 17.4 do TRLRFL, faise pública a aprobación definitiva do expediente de imposición e ordenación de contribucións especiais para a ampliación do servizo de extinción de incendios do Concello da Coruña nos termos seguintes: A ordenación rexerase pola Ordenanza fiscal que segue e, no non previsto naquela, polo establecido na Ordenanza Fiscal nº 19, Xeneral de Contribucións Especiais, aprobada polo pleno da Corporación o 3 de decembro de 2004 e actualmente en vigor: 2.1. Suxeitos pasivos.- Son suxeitos pasivos das contribucións especiais, de acordo co previsto no artigo 30.2. c do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, as compañías aseguradoras que desenvolvan a súa actividade no ramo de incendios no termo municipal da Coruña. A XESTORA DE CONCERTOS PARA A CONTRIBUCIÓN AOS SERVIZOS DE EXTINCIÓN DE INCENDIOS A. I. E. (V-81070211) actúa en representación dos suxeitos pasivos, nos termos previstos no Concerto de Colaboración aprobado pola Xunta de Goberno Local de 16/11/2012 e formalizado en data 26/11/2012.2.2. Custo da ampliación do servizo de extinción de incendios.- O custo da ampliación do servizo de extinción de incendios ascende á cantidade DUN MILLÓN TRINTA E CINCO MIL SETECENTOS SESENTA E OITO EUROS E SETENTA E DOUS CÉNTIMOS (1.035.768,72 EUROS) que se corresponde cos seguintes proxectos de investimento: 2.3. Base Impoñible, Criterios de Repartición e Cotas Tributarias. A Base Impoñible cífrase na cantidade de NOVECENTOS TRINTA MIL DOUSCENTOS TRECE EUROS E DEZASEIS CÉNTIMOS (930.213,16 EUROS) que equivale ao 90 por cento do custo dos proxectos denominados Vehículo adaptado para traballos de excarceración e accidentes na estrada; Mobiliario Parque Bombeiros; Investimento reposición edificios e outras construcións; Acondicionamento do sistema de ventilación do garaxe; Adaptación do centro móbil de xestión e coordinación operativa de emerxencias con capacidade de comunicación ás necesidades tecnolóxicas; Adquisición, adaptación e instalación dunha cesta nova para o vehículo autoescalera, marca Magirus, matrícula 4376JBM e ao 88,45 por cento do custo do proxecto denominado Investimento novo, maquinaria, instalacións e ferramentas, e que será distribuída entre os suxeitos pasivos, proporcionalmente ao importe das primas recadadas no ano 2017. Se a cota esixible fose superior ao 5% das primas recadadas polas compañías aseguradoras, o exceso trasladarase a exercicios sucesivos ata a súa total amortización.2.4 Recadación de Cotas Tributarias. A XESTORA DE CONCERTOS PARA A CONTRIBUCIÓN AOS SERVIZOS DE EXTINCIÓN DE INCENDIOS A. I. E. (V-81070211), recadará das Entidades Aseguradoras que operan no termo municipal do Concello da Coruña, en cuxa representación actúa, a cantidade estipulada e que constitúe a cota global das Contribucións Especiais.2.5 Achega Municipal. A achega do Concello con cargo aos seus recursos propios aplicarase ás partidas orzamentarias 70.136.62300, 70.136.62400, 70.136.62500, 70.136.63200 e 70.136.63400 do Orzamento Xeral para o ano 2018. Contra o anterior acordo, elevado a definitivo, e de conformidade co previsto no artigo 19.1 do TRLRFL en concordancia co artigo 46.1 da Lei 29/1998, de 13 de xullo, reguladora da xurisdición contencioso – administrativa, os interesados poderán interpor recurso contencioso – administrativo no prazo de dous meses, contados a partir do día seguinte ao da publicación do presente anuncio no Boletín Oficial da Provincia. Así mesmo poderán interpor calquera outro recurso que estimen procedente. Na Coruña, a 7 de novembro de 2018 O Director de Economía, Facenda e Administración.- Ramon Santiago Graser Sanjuan